Document ID: /fineweb-2-swissfilter-quality_10-filterrobots/filtered/02038.jsonl.gz/3815

Gourmettas RTR – scharmant e picant
Creativa, attractiva e plain surpraisas! Uschia è la cuschina dal mais da favrer tar RTR. Quatter teams da mintgamai duas collavuraturas da RTR preparan las mesemnas dal favrer in plat da deletg. A la fin dal mais è il menu «Gourmettas RTR» cumplet. Da l'apero sferic enfin in dessert romantic datti bleras e bellas surpraisas. Ils quatter teams da gourmettas che preparan delicatessas che laschan litgar la detta sa cumponan da Corina Schmed e Fabia Caduff, Andrina Caprez e Milena Bassin, Sara Hauschild e Martina Werro, Tamara Deflorin e Diana Jörg.
«Gourmettas RTR», adina la mesemna tranter las 9:30 e las 10:30 sin radio RTR.
Gourmettas RTR
- Corina Schmed e Fabia Caduff
- Andrina Caprez e Milena Bassin
- Sara Hauschild e Martina Werro
- Tamara Deflorin e Diana Jörg
Per ina giada han nossa gourmettas barattà cameras, microfons, laptops ed agendas per sa metter en scussal per la cuschina dal favrer cun Gaby Degonda. A la fin dal mais è il «menu gourmettas RTR» cumplet. Dal apero sferic enfin in dessert romantic datti bleras e bellas surpraisas.
Cun umor, anecdotas e blera amur per ils products procuran las gourmettas RTR per divertiment, odur e savur en la cuschina. Nus emprendain dentant er d'enconuscher novas fassettas da nossas collavuraturas.
Sco l'onn passà giogan redacturas e redacturs da novitads la giuria per reparter puncts e stailas da gourmet.